AksaraLLM/aksara-bahasa-daerah-v1 huggingface dataset:
Keju Italia inggih punika slah satunggaling jinis keju lokal ingkang dpunprodhuksi wonten ing nagara Italia. Keju Italia gadhah prosès kanggé ndamel ingkang mèh sami kados keju Switserlan lan Keju Perancis. Nagara Italia ingkang gadhah bukit ingakng éndah, lebah, lan kali ingkang kathah sanget saha iklim ingkang sedhengan inggih minangka laladan ingakng pas kanggé ternak sapi, domba, lan wedhus. Nanging sapi lan domba kémawon ingkang susunipun ingkang kathah piyambak dipun-ginakaken kanggé damel keju Italia. Keju Mozzarella ingkang dipundamel saking susu sapi lan keju Provolone ingkang dipundamel ing sadaya laladan ing Italia. Déné keju Mozzarella ing laladan Bufala dipundamel saking susu kebo inggih dipunprodhuki wonten ing laladan Campania. Keju Pecorino ingkang dipundamel saking susu domba ingkang sanget misuwur saenga kathah tiyang ingkang ngira bilih Pecorino ateges domba wonten ing basa Italia, doba inggih punika pecora lan sadaya keju Pecorino dipundamel saking susu domba. Keju piyambak wonten ing basa Italia ateges formaggio.

Sajarah 
Sajarah saking keju Italia inggih sampun dipunwiwiti wiwit jaman Karajan Romawi. Ing wekdal punika, bangsa Romawi remen kanggé dhahar manéka warna jinis keju saking manéka warna provinsi ing italia. Jamuan dhaharan basa Romawi inggih boten pepak manawi dèrèng wonten sesajen manéka warna keju saking keju seger, keju ingkang atos, lan keju lunak ingkang dipunparingi bumbu saking tumbar utawi lada. Pasukan Romawi ing wekdal punika inggih dipunparingi bekel dhaharan sereal, lemak babi, sepalih liter anggur utawi wine saha keju ing saben dintenipun. Kejuu ugi minangka dhaharan padintenan para wong tani ingkang asring dipunbeto dhateng ladhangipun minangka bekel sesarengan kaliyan woh zaitun, woh ara, lan roti damelanipun piyambak.

Pratélan keju sertifikasi DOP 
Ing wekdal sapunika wonten kirang langkung 35 keju Italia ingkang wonten ing sak ngandhapipun lindhungan DOP. Ing ngandhap punika inggih minangka pratélan saking kèju-kèju ingkng dipundhaptar wonten ing DOP ugi taun kadhaptar, jinis susu ingkang dpundinakaken lan laladan prodhuksinipun.

Pratélan keju Italia 
Ing ngandhap punika inggih minangka keju-keju Italia ingkang boten kedhaptar wonten ing sertifikasi DOP:

Uga delengen 
 Keju
 Mozzarella
 Parmigiano-Reggiano
 Grana Padano
 Gorgonzola
 Scamorza
 Provolone
 Mascarpone
 Ricotta

Cathetan suku 

Keju

id:Keju Italia
sv:Lista över italienska ostar
Louis XIV (; ) iku raja Prancis lan Navarre kang dinobataké tangal 14 Mèi 1643 sajeroning umur limang taun. Dhèwèké lagi wiwit kawasa penuh kawit sédané mantri mligi (Prancis: Premier Ministre), Jules Cardinal Mazarin nalika taun 1661. Louis XIV dijuluki uga minangka Raja Srengéngé (Prancis: Le Roi Soleil) utawa Louis kang Agung (Prancis: Louis le Grand, utawa Le Grand Monarque). Dhèwèké mréntah Prancis suwéné 72 taun, mangsa kakuwasan paling suwé monarki ing Prancis lan Éropa.

Louis XIV ngundhakaké kakuwasan Prancis ing Éropa lumantar telung paprangan gedhé: Perang Prancis-Walanda (), Perang Aliansi Gedhé (Inggris: War of the Grand Alliance), lan Perang Suksèsi Spanyol (Inggris: War of the Spanish Succession) antara taun 1701 - 1714. Louis XIV kasil matrapaké absolutisme lan nagara kapusat. Ungkapan "L'État, c'est moi" ("Negara iku aku") asring dianggep asalé saka dhèwèké, sanajan ahli sajarah duwé pendhapat iki ora trep lan kamungkinan gedhé disebaraké déning lawan pulitiké minangka pawujudan stereotipe absolutisme kang dianut dhèwèké. Sawijining panulis Prancis, Louis de Rouvroy, malah ngaku yèn dhèwèké krungu Louis XIV ujar mangkéné sadurungé patiné: "Je m'en vais, mais l'État demeurera toujours" ("aku bakal lunga, nanging nagara bakal tetep ana").

Pranala njaba 
 Acton, J. E. E., 1st Baron. (1906). Lectures on Modern History. London: Macmillan and Co.
 Goyau, G. (1910). "Louis XIV". The Catholic Encyclopedia. (Volume IX). New York: Robert Appleton Company.
 Cambridge Modern History vol 5 The Age of Louis XIV (1908) 

Raja Prancis
Kalairan 1638
Arca Amoghapasa inggih punika patung watu pāduka Amoghapāśa minangka salah satunggaling perwujudan Lokeswara kados ingkang sampun dipunsebutaken ing prasasti Padang Roco. Patung punika minangka bebungah saking Kertanagara raja Singhasari dhateng Tribhuwanaraja raja Melayu ing Dharmasraya rikala taun 1208 Saka utawi 1286 Masèhi. wonten ing pérangan lapik (alas) arca punika wonten seratan ingkang dipunwastani prasasti Padang Roco ingkang ngandharaken panyaosan bebungah arca punika. Pawarta pangiriman arca Amoghapasa punika kaserat ing alas arca kanthi tanggal 22 Agustus 1286. Déné ing pérangan wingking araca mau wonten seratan ingkang dipunsebut kanthi nama prasasti Amoghapasa bertarikh 1346 Masèhi.

Deskripsi arca 
Arca Amoghapasa punika inggilipun 163 sèntimèter, amba 97-139 sèntimèter, lan kadamel saking watu andésit.

Amoghapasa minangka salah satunggaling boddhisatwa perwujudan Lokeswara utawi Awalokiteswara wonten ing kapitadosan Buda Mahayana ingkang nglambangaken sipat welas asih. Kados ingkang kagambaraken wonten ing prasasti Padang Roco, arca punika dipuniringi sekawan welas pangikut (murid) Amoghapasa. Sekawan tiyang jumeneng ing kekalih sisih kanthi sikap badan nengadhah sinambi maringi hurmat lan muliakaken Amoghapasa, déné sedasa ingkang sanès sami lenggah ing nginggil padam nglayang ing latar wingking. Wonten ing pérangan andhapipun kaukir 7 ratna wujud lambang-lambang buddhisme inggih punika stupa, cakra, tara, boddhisatwa, kijang, lan gajah. Nanging pasuryan lan lengen Amoghapasa punika sampun risak, makaten ugi ukiran sapérangan pangikutipun sampun sami risak.

Pembubuhan prasasti Adityawarman 
Wonten ing taun 1347 Masehi, Adityawarman nambah pahatan aksara wonten ing pérangan wingking patung mau kanggé nyatakaken bilih patung punika nglambangaken piyambakipun. Seratan punika dipunsebut Prasasti Amoghapasa. Kamungkinan piyambakipun ugi ingkang mindhahaken arca punika saking Padang Roco dhateng Rambahan. Pamindhahan lan pembubuhan prasasti tambahan punika dipunduga minangka upaya Adityawarman ngukuhkan lègitimasi pulitikipun saking karajan Melayu Dharmasraya.

Panemuan 
Pérangan alas lan pérangan arca kapanggihaken kanthi kapisah, nanging aslinipun kekalih pérangan punika minangka satunggal kesatuan ingkang dipunkintun saking Jawa déning Kertanagara. Pérangan arca kapanggihaken sakitar taun 1880-an ing Situs Rambahan ingkang dumunung ing caket kali Langsat, sakitar 10 kilomèter arah dhateng hulu kali Batanghari. Déné pérangan alas ingkang dipunsebut Prasasti Padang Roco kapanggihaken nalika taun 1911 ing kompleks percandhian Padang Roco. Sapunika kekalih pérangan punika dipunmanunggalaken malih, arca Amoghapasa lan alasipun dipunsimpen ing Musèum Nasional Indonésia ing Jakarta kanthi nomer inventaris D.198-6468 (pérangan alas) lan D.198-6469 (pérangan arca).

Prasasti 
 Kanggé prasasti ingkang kaserat ing lapik (alas) arca sumangga ngrujuk dhateng Prasasti Padang Roco
 Kanggé prasasti ingkang kaserat ing bagyan wingking arca sumangga ngrujuk dhateng Prasasti Amoghapasa

Uga delengen 
 Arca Bhairawa 
 Arca
 Prasasti

Cathetan suku 

Patung
Prasasti
Indonésia
Vermouth inggih punika salah satunggaling anggur fortifikasi ingkang sampun dipuntambah kaliyan manéka warna jinis bumbon crakèn ingakng raosipun pait, ing antawisipun inggih punika campuran saking Artemisia absinthium, adas manis, kina, kayu legi, biji ketumbar, cengkeh, quassia, kulit jeruk pahit, lan sanès- sanèsipun. Sasampunipun medal tahap - tahapan prosès kados data dipunsimpen lan dipunsaring, asilipun inggih punika anggur vermouth ingakng wernanipun pethak (bening). Asal usulipun nama vermouth inggih punika saking tembung wermut basa Jerman kanggé nama tuwuhan semak A. absinthium.

Vermouth inggih ugi dipunginakakne kanggé campuran koktail utawi dipununjuk minangka aperitif. Cinzano, Martini & Rossi lan Noilly Prat inggih punika sapérangan merek vermouth ingkang utami.

Vermouth inggh kapérang saking kalih jinis, inggih punika vermouth Italia (vermouth manis utawi vermouth abrit) lan vermouth Perancis (dry vermouth utawi vermouth pethak). Vermouth Italia wernanipun inggih radi abrit déné vermouth Perancis wernanipun inggih punika radi semu kuning. Ing padatanipun, vermouth Italia padatanipun inggih ngewrat kadar alkohol ing antawisipun saking 16% - 18% lan kadar gendhis ipun inggih ing antawisipun 4% - 16%. Déné vermouth Perancis inggih ngewrat kadar alkohol ngantos 18% lan kadar gendhisipun ngantos 4%.

Sajarah 
Rempah ingkang paling wigati kanggé damel vermouth inggih punik semak Artemisia absinthium ingkang saged tuwuh minangka tetuwuhan taunan ing Éropah lan Asia. Ron tuwuhan punika inggih dipunkum rumiyin wonten ing salebetipun anggur, lan Hippokrates wonten ing taun 500 SM dipunparingi panyaruwé minangka obat reutisme lan sakit kuning. Wonten ing jaman Abad Renaisans, vermouth dipunsadé ing apotèk minangka obat ing Inggris.

Prodhusèn vermouth ingkang utami inggih punika satunggaling kawasan Piemonte ing Italia. Pendhudhuk ing mrika sampun damel vermouth wiwit pungkasaning abad kaping pitulas. Wonten ing taun 1786, Antonio Benedetto Carpano wiwit masaraken anggur kanthi aroma rempah (vermouth) ingkang dipunwedalaken ing Torino.

Prodhusèn vermouth ingkang paling ageng ing dunya inggih punika Martini & Rossi ingkang asalipun saking Torino. Martini & Rossi wiwit sepisanan prodhuksi ing taun 1863, déné Cinzano inggih wiwit prodhuksi sepisanan ing taun 1816.

Ing purwakanipun, vermouth dipundamel saking anggur abrit, annging wiwit udakawis taun 1800, ingkang damel anggur wonten ing tlatah Marseille wiwit damel vermouth pethak saking anggur pethak. Lan ing taun 1813, ahli rempah- rempah ingkang asma Joseph Noilly inggih sepisanan wiwit damel dry vermouth utawi vermouth Perancis. Lan ing taun 1855, putranipun Joseph Noilly ingkang asma Claudius Prat inggih mrodhuksi merek Noilly Prat.

Koktail saking vermouth 
 Bronx: gin, dry vermouth, vermouth manis, lan sari buah jeruk
 Martini: gin lan dry vermouth
 Manhattan: wiski gandum ireng, wiski Kanada, sweet vermouth, lan angostura bitter
 Rob Roy: wiski Sekotlan lan vermouth manis
 Vesper Martini: gin, vodka, lan anggur Lillet Blanc.

Cathetan suku 

Minuman beralkohol
Prasasti Amoghapasa inggih punika prasasti ingkang kaserat ing pérangan wingking stela (sandharan) patung watu ingkang dipunsebut pāduka Amoghapāśa kados ingkang dipusebutaken ing prasasti Padang Roco. Nalika taun 1347, Adityawarman nambah pahatan aksara wonten ing pérangan winngking patung mau kanggé ngandharaken bilih patung punika nglambangaken piyambakipun. Prasasti punika sapunika kasimpen ing Museum Nasional Indonésia ing Jakarta kanthi nomer inventaris D.198-6469 (pérangan arca).

Asal-usul 
Patung punika minangka bebungah saking Kertanagara raja Singhasari dhateng Tribhuwanaraja raja Melayu ing Dharmasraya nalika taun 1208 Saka utawi 1286 Masehi. Wonten ing Pérangan lapik (alas) arca punika wonten manuskrip ingkang dipunsebut prasasti Padang Roco ingkang ngandharaken pamaringan bebungah arca punika.

Wonten manuskrip ingkang dipunpahat malih ing pérangan wingking patung punika, ingkang sinerat ing basa Sanskerta. Tata basa saking pahatan manuskrip punika boten kastruktur, saèngga awrat anggénipun sami nerjemahaken kanthi leres. Sapvrangan ageng wosipun minangka puji-pujian dhateng Adityawarman.

Penafsiran tèks prasasti 
Saking sapérangan tèks ingkang sampun jelas, saged mbiyantu kanggé mrakirakaken maksud saking manuskrip punika. Fokus utama inggih punika babagan pangukuhan utawi pratista, saking patung Amoghapasa déning Ācārya (Pendeta Guru) Dharmaśekara saking dhawuhipun Adityawarman utawi nama ingkang sanès Ādityawarmodaya.
Dipunsebutaken ugi, Adityawarman ngandharaken piyambakipun dados Maharajadiraja kanthi gelar Srīmat Srī Udayādityawarma Pratāpaparākrama Rājendra Maulimāli Warmadewa kanthi Mbangsulaken Kaanan Sadèrèngipun (Karajan Melayu) lan lajeng nyukani nama Malayapura nalika taun 1347 Masehi.

Transliterasi tèks prasasti 
 Salam sajahtera.
 Beliau, ingkang njagi kapitadosan kanthi leres, Beliau ingkang gadhah jiwa ingkang ageng, Beliau, ingkang berbudi luhur ingkanng dipunremeni, Beliau, ingkang mangertosi isi kitab suci, Beliau, ingkang paling unggul, ingkang tangat sanget lan nggladhi dhiri, lan Beliau ingkang gadhah karakter mulia, Beliau, ingkang sadaya punika amargi sandoha Panjenengan dalem lan pangajab Panjenengan dalem, Beliau, ingkang mangertosi lan ngawonaken mungsuhipun, Beliau ingkang boten remen kanisthan, Beliau ingkang paling hébat, Beliau nun inggih Ādityavarmodaya.
 Beliau ingkang kanugrahan kanthi sadaya kawicakanan, Beliau ingkang pengalaman sanget ing perdagangan senjata, lan fasih ing sadaya ngèlmu, Beliau kados lautan kawicaksanan kados ingkang dados pangajabipun umat Buda, Beliau mangertos kados pundi nangani bab-bab kanthi wicaksana, Beliau ingkang ngisi badan lan nepsunipun kanthi kamurnian, Beliau ingkang [...] Dumugi punapa - punapa, Beliau ingkang sampun pikantuk kasugihan lan emas, Beliau Déwa (Kṣatriya) Gusti, para Patih.

Uga delengen 
 Arca Bhairawa 
 Prasasti Padang Roco

Cathetan

Cathetan suku 

Patung
Prasasti
Indonésia
Moai inggih punika patung-patung ingkang wonten ing Pulo Paskah ingkang dipunpahat saking watu. Sapérangan ageng patung mau jinisipun monolitis, utawi dipunpahat saking saunggali watu kémawon, éwadéné wonten ugi ingkang gadhah watu Pukau tambahan kapisah ingkang dipunpapanaken ing pérangan sirah. Wonten langkung saking 600 Moai ingkang kasebar ing sadaya wewengkon Pulo. Sapérangan ageng moai dipunpahat saking watu karang vulkanik lunak ingkang wonten ing daerah Rano Raraku, ing pundi taksih kasisa sakitar 400 moai sanèsipun ingkang dèrèng dados. Tambang mau kadosipun dipuntilaraken kanthi ujug-ujug. Mèh sadaya moai ingkang dèrèng pungkasan dipunpahat lajeng dipunrisak déning penduduk pribumi ing mrika nalika masa sasampuning konstruksi pungkasan.
 

Éwadéné limrahipun kaindéntifikasi lumantar "sirah", kathah moai ingkang gadhah bahu, lengen lan batang badan ingkang sampun kapendhem kanthi wekdal ingkang dangu.
Teges "moai" taksih dèrèng dipunmangertosi éwadéné kathah téyori babagan asal-usul patung-patung punika.

Téyori ingkang paling kondhang inggih punika moai mau dipunpahat déning penghuni asal Polinesia langkung saking satunggal éwu taun kapengker. Moai dipunpitadosi makili arwah leluhur (minangka penanda kuburan), utawi mungkin makili tokoh kondhang sarta minangka simbol status kulawarga. Moai awis sanget manawi dipunpahat lan mbetahaken wekdal ingkang dangu. Moai ugi kedah dipunangkut kanggé dumugi ing lokasi pungkasan ing sadawaning pulo. Boten dipunamngertosi kanthi pesthi kados pundi moai dipunangkut, nanging prosés mau pesthi mbetahaken kérékan utawi lan kayu gelondongan.

Legénda kuna ing mrika nyariosaken cariyos satunggaling kepala suku ingkang pados griya ingkang énggal. Lokasi ingkang dipunpilih sapunika dipunkenal minangka Pulo Paskah. Nalika piyambakipun séda, pulo mau dipunpantha-pantha kanggé puta-putranipun. saben sirah saking  suku punika séda, sawijining moai dipunpapanaken ing makam si kepala suku. Penduduk sakitar pitados patung punika badhé nangkep "mana" (kekiyatan gaib) kepala suku. Miturut penduduk, kanthi njagi "mana" ing pulo punika, kabegjan badhv kadadosan, jawah badhé mandhap lan tetuwuhan bakal thukul. Legénda punika mbok manawi sampun bvda saking ingkang aslinipun amargi piyambakipun dipunmandhapaken saking manéka génerasi. Mungkin kémawon legénda punika dipuntambahi "sensasi" supados langkung menarik.

Wonten ingkang berspekulasi bilih moai dipunyasa déning masarakat kelas andhap kanggé muliakaken kelas inggil. Tiyang kelas andhap dipupeksa makarya ing babagan punika. Sasampuning nyambut damel ing wekdal ingkang dangu, kelas andhap mberontak kanthi keras. akibatipun, kathah patung ingkang risak, cacahing penduduk kirang dumugi atusan tiyang lan mendhem sajarah Pulo Paskah sadangu-dangunipun.

Cathetan suku 

Patung
Chili
Patung Nangis minangka fénomena utawi kaanan bab patung nétésaken cuwèran kados banyu luh utawi getih wonten ing pérangan mripatipun. Kedadosan punika kacathet ing sapérangan papan ing donya ingkang boten kaétang cacahipun. Cairan punika limrahipun boten gadhah ganda nanging kadang kala gandanipun wangi ingkang kenthel sanget. Wonten ing sajarah Kristiani, kejawi patung ingkang saged nétésaken cuwèran, ugi asring kadadosa fénomena gaib ing badan jemaat. Lan fénomena ingkang katingal sami kaliyan kaanan ingkang dipunalami déning umat Kristiani nalika ngalami siksaan. Kados déné tanpa sebab ingkang jelas milikaken kathah getih seger ing tlapak tangan utawi sirah, utawi ing sepasang mripat. Malahan fénomena punika sampun wonten istilah mliginipun, inggih punika stigma ingkang asalipun saking basa Yunani ingkang tegesipun "tandha-nipun tato". Donya ngèlmu kawruh ugi boten saged ngandharaken prastawa punika.

Kasil Panalitèn 

Wonten ugi ilmuwan ingkang katarik dhateng fénomena supernatural punika lan nindakaken panalitèn. Sawijining panalitèn ingkang kondhang énggal-énggal punika inggih panalit tumrap patung Yesus ing Kutha Cochabumba, Bolivia. Ahli ngèlmu jiwa lan saraf, inggih punika Profesor Ricardo Castanon ngawontenaken panalitèn tumrap fénomena punika. Ricardo naté nelasaken wekdal dangu kanggé nindakaken panalitèn lan survéi tumrap saksi mata ingkang naté ningali patung suci nétésaken luh ing sapérangan papan ing donya punika. Ugi naté ngawontenaken panalitèn tumrap patung Bunda Maria ing Jepang ingkang nétésaken luh lan getih. Lan piyambakipun ugi naté mirsani piyambak patung suci wonten ing Cochabumba nétésaken luh ugi langsung ngawontenaken tés ing laboratorium. Piyambakipun mendhet sampel getih ingkang mili saking mripat patung mau. Lajeng dipunbekta dhateng laboratorium génétika ing Amérika Serikatt, lan kasil tés biologi molekul mbuktikaken komposisi wonten ing getih inggih punika DNA manungsa. Sampel sanèsipun dipunbekta dhateng laboratorium nasional, Australia lan kabukti kapanggihaken kasil ingkang sami. Malah piyambakipun ugi ngawontenaken scan sésar tumrap patung punika, piyambakipun menscan saben pérangan. Lan kasilipun kapanggihaken, patung punika katutup rapet, boten wonten udara punapa-punapa lan gayutan kaliyan njawi, kejawi punika ugi boten kapanggihaken wontenipun cuwèran napa-napa ing salebeting patung. Kajawi punika, sawijining patung Bunda Maria ing Tokyo ugi kapanggihaken nétésaken luh. Lumantar pangujian kimia kapanggihaken, cuwèran punika minangka komposisi luh manungsa. Para ilmuwan boten sami mageros kados pundi kadadosaning luh utawi getih punika lan kénging punapa kadadosan.

Cathetan suku

Pranala njaba 
 Foto patung-patung yang diklaim dapat menangis
 Church Says Weeping Statues Fake
 "The 'new' idolatry" Joe Nickell investigates and exposes numerous weeping statue hoaxes.
 Why does The Madonna Weep?

Patung
Mukjizat
Amitābha (basa Sanskerta: अमिताभ, Amitābha, ; Amitābho; basa Mandarin: 阿彌陀佛, Ēmítuó Fó; basa Jepang: 阿弥陀如来, Amida Nyorai; basa Tibet: འོད་དཔག་མེད།, Ö-pa-me; basa Mongol: Одбагмэд Odbagmed, Аминдаваа Amindavaa, Аюуш Ayush) inggih punika satunggaling Buda surgawi ingkang dipunandharaken wonten ing kitab suci Tipiṭaka aliran Buda Mahāyāna. Amitābha inggih punika buddha utama ing sekte Tanah Murni ingkang ngrembaka, utamanipun wonten ing Asia Timur. Miturut kitab punika, Amitābha dados Buda amargi saking tumindak ingkang becik saking pagesangan masa rumiyin ingkang boten kaétang cacahipun minangka Bodhisattva ingkang nama Dharmakāra. "Amitābha" saged dipunterjemahaken minangka "Cahya Tanpa Winates", amargu punika Amitabha asring dipunsebut minangka "Buda kanthi Cahya Tanpa Winates".

Wajrayāna Buda
Amitābha ugi dipunkenal ing Tibet, Mongolia, lan tlatah sanès ingkang mraktèkaken aliran Buda Tibet. Wonten ing kelas yoga tantra paling inggil Wajrayana Tibet, Amitābha dipunsebutaken minangka salah satunggal saking 5 Dhyāni Buda (sareng kaliyan , Amoghasiddhi, Ratnasambhava, lan Vairocana). Beliau dipunasosiasikaken kanthi arah kilén lan skandha saking , kawicaksanan bédakaken lan kasadharan ingkang saéstu  saben individu. Pasangan beliau inggih punika Pāṇḍaravāsinī. Alamipun winastan Sukhāvatī (Sanskrit) utawi Dewachen (Tibetan). 2 muridipun ingkang utama (kados déné Buda Sakyamuni ingkang ugi gadhah 2 murid utama) inggih punika Bodhisatwa Vajrapani lan Avalokiteshvara, Vajrapani ing sisih kiwa lan Avalokiteshvara ing sisih tengen. Wonten ing Buda Tibet, wonten sajumlah doa kondhang supados miyos malih ing Sukhāvatī (Dewachen). Salah satunggaliipun inggih punika ingkang dipunserat déning 'Je Tsongkhapa saking panyuwunan Manjushri.

Panchen Lama saking Tibet dan Shamarpa dipunpitadosi minangka émanasi Amitābha.

Beliau asring dipundangu ing Tibet minangka Buda Amitābha – ingkang utama wonten ing praktik méditasi Phowa- utawi minangka Amitāyus – ingkang utama ing praktik ingkang gegayutan kaliyan umur dawa lan nyegah séda sadèrèng wekdalipun.

Wonten ing Vajrayāna Jepang utawi Shingon, Amitābha dipunpandhang minangka salah satunggal saking 13 Buda ingkang dipunhurmati. Shingon, kados pundi Buda Tibet, ugi migunakaken manéka mantra devosi mligi dhumateng Amitābha, éwadéné saben mantra kanggé mumpangat ingkang béda. Amitābha ugi minangka salah satungaling Buda ingkang medal ing Mandala Garbhadhatu kanggé ritual Shingon, lenggah ing sisih kilén ing pundi Tanah Suci Amitābha dumunung.

Mantra
Amitābha minangka pusat saking sajumlah mantra wonten ing praktik Wajrayana Buda. Wujud Sanskrit saking mantra Amitābha inggih punika  (Dewanagari: ), ingkang dipun-éja wonten ing vérsi Tibetipun minangka Om Ami Déwa Hri  (Sanskrit: oṃ amideva hrīḥ). Wonten ing basa Jepang, Shingon Buda, mantra Amitabha inggih punika On Amirita Teizei Kara Un ingkang nedahaken wujud Indic .

Kajawi mantra-mantra ing nginggil, kathah sekolah Buddhis nyebut Amitābha kanthi nama Nian Fo (念佛) wonten ing basa Cina lan Nembutsu wonten ing basa Jepang.

Cathetan suku

Buda
Wonten ing agama Buda, Bodhisattva Maitreya inggih punika Buda ingkang badhé rawuh. Wonten ing basa Tionghoa, Maitreya dipunkenal minangka Mile Pusa (彌勒菩薩).

Wonten ing agama Buda dipunajaraken bilih buddha minangka sawijining gelar, saèngga Buda sanès nedahaken dhateng Buda Sakyamuni kémawon. Buda ingkang badhé rawuh sasampuning Buda Sakyamuni inggih punika Buda Maitreya ingkang sapunika taksih gadhah gelar minangka bodhisattva (calon Buda).

Maitreya papan dunungipun wonten ing surga Tusita, ingkang minangka papan dunungipun kanggé para bodhisatva sadèrèngipun dugi tingkat ke-buddha-an. Buda Sakyamuni ugi dumunung wonten ing mriki sadèrèngipun miyos minangka Sidharta Gotama ing donya.

Maitreya wonten ing literatur 
Buda Gotama sanès minangka Buda ingkang kapisanan ing masa-donya punika (masa-donya utawi kalpa; satunggal kalpa dangunipun kirang langkung 4.320.000.000 taun). Buda-Buda sadèrèngipun inggih Buda Kakusandha, Buda Konagamana, Buda Kassapa, Buda ingkang badhé rawuh inggih punika Buda Mettaya (Maitreya). Wonten ing Cakkavatti-Sihanada Sutta, Sutta ke-26 saking Digha Nikaya dipuntedahaken bilih:

"Nalika samanten kutha ingkang sakmeniak minangka Varanasi badhé dados sawijining ibu kutha ingkang nama Ketumati, kiyat lan makmur, dipunpadati déning rakyat lan sami kecekapan. Wonten ing Jambudvipa badhé wonten 84.000 kutha ingkang dipunpimpin déning Ketumati minangka ibu kutha. Lan nalika wekdla punika tiyang badhé gadhah yuswa gesang sadangunipun 84.000 taun, wonten ing kutha Ketumati badhé bangkit satunggaling Raja ingkang nama Sankha, satunggaling Cakkavati (Raja Donya), satunggaling raja ingkang saé, penakluk sekawan penjuru. Lan nalika tiyang-tiyang gadhah pangajab gesang dumugi yuswa 84.000 taun punika medal ing donya satunggaling tiyang Ingkang Kaberkahan, Arahat, Sammasambuddha ingkang nama Metteya"

Wonten ing salebetingBuddhavacana Maitreya Bodhisattva Sutra kasebutaken ugi:

"O, Arya Sariputra! Nalika Buda énggal mau miyos ing donya Jambudvipa. Situasi lan kaanan donya Jambudvipa punika langkiung saé tinimbang wekdal punika! Toya laut radi susut lan daratan samsaya tambah. Diameter lumah laut saking sekawan lautan badhé sami nyusut kinten-kinten 3000 yojana, Bumi Jambudvipa wonten ing wiyar 10.000 yojana pasagi, persis kaca ingkang kadamel saking permata lazuardi lan lumah buminipun makaten rata lan resik"

Cathetan suku 

 Proyek pembangunan patung raksasa Maitreya di Kushinagar, India

Buda
Bodhisatwa
Tokoh Buddhis
Setatsiyun Pasar Minggu (PSM) inggih punika minangka salah satunggaling setatsiyun sepur ingkang mapan wonten ing laladan Pasar Minggu, Jakarta Selatan. Stasiun sepur punika mapan wonten ing Laladan Operasi 1 Jakarta. Wonten ing sebrang dalan saking JL. Pasar Minggu saking stasiun punika wonten pusat kanggé blanja wonten ing swalayan Ramayana lan Borobudur. Kajawi punika, caket kaliyan stasiun pasar minggu punika ugi wonten pasar tradhisional ingkang nyamektakaken lan nyadé manéka warna jinis kabetahan kulawarga. Wonten ing stasiun Pasar Minggu piyabak wonten toko - toko ingkang nyadé manéka warna barang kabetahanipun para penumpang sepur. Ing stasiun punika ugi wonten 4 jalur supados sepur ékonomi lan express boten sami tabrakan. Stasiun PAsar Minggu piyambak ugi sampun dipunjangkepi kaliyan CCTV sami kados stasiun sepur ingkang sanèsipun.

Jalur Sepur
Déné jalur sepur ingkang dipunsamketakaken wonten ing stasiun Pasar Minggu punika inggih wonten sekawan kados ing ngandhap punika:

 KRL Jabotabek (Red Line Local) dhateng Bogor - Jakarta Kota
 KRL Jabotabek (Red Line Express) dhateng Bogor - Jakarta Kota
 KRL Jabotabek (Yellow Line Local) dhateng Dhépok - Jatinegara
 KRL Jabotabek (Yellow Line Express) dhateng Dhépok - Jatinegara

Angkudan umum 
Lan angkudan umum ingkang sampun samketa wonten ing sak lebetipun stasiun Pasar Minggu punika ing antawisiipun inggih kados makaten:
 Kopaja S68 Kampung Melayu-Ragunan (medal Ragunan Raya - Raya Pasar Minggu - Pancoran - MT Haryono - Tebet)
 Kopaja S606 Pasar Minggu - Srengseng Sawah (medal Tanjung Barat - Lenteng Agung)
 Kopaja S614 Pasar Minggu - Cipulir (medal Pejaten - Ampera - Prapanca - Antasari - Dharmawangsa - Barito - Taman Puring - Kebayoran Lama - Ciledug Raya)
 Metromini S62 Pasar Minggu - Manggarai (medal Raya Pasar Minggu - Pancoran - Supomo - Saharjo)
 Metromini S64 Pasar Minggu - Cililitan (medal Raya Pasar Minggu - Kalibata - Dewi Sartika)
 Metromini S75 Pasar Minggu - Blok M (medal Raya Ragunan - Mampang - Wolter Monginsidi)
 Metromini S640 Pasar Minggu - Tanah Abang (medal Raya Pasar Minggu - Pancoran - Komdak - Sudirman - Thamrin - Kebon Sirih)
 Mayasari Bakti AC81 Kalideres - Dhépok (medal Margonda - Lenteng Agung - Raya Pasar Minggu - Pancoran - Komdak - Slipi - Grogol)
 PPD P54 Grogol - Dhépok (medal Margonda - Lenteng Agung - Raya Pasar Minggu - Pancoran - Komdak - Slipi)
 DAMRI Pasar Minggu - Papan Anggegana (medal Raya Pasar Minggu - Pancoran - Tol Dalam Kota - Tol Sediyatmo)

Cathetan suku

Kota Jakarta Selatan
Stasiun kereta api ing Jakarta
Setatsiyun Tanah Abang (THB) inggih punika minangka salah satunggaling stasiun sepur ingkang mapan wonten ing jalan Jatibaru, Kampung Bali, Tanah Abang, Jakarta Pusat. Setatsiyun Tanah abang inggih mapan wonten ing siti ingkang dhuwuripun +9 m sak nginggiling toya laut lan mapan wonten ing Dhaérah Operasi 1 Jakarta. Setatsiyun tanah abang mapan wonten ing sisih wétan sking Kanal Banjir Kulon, lan ing sisih kidul saking Kreteg layang Kalibaru. KAdos déné jakarta Kota, Setatsiyun TAnah Abang inggih punika minangka papan wiwitan kanggé ngeteraken penumpang sepur dhateng lokal papan ingkang dipuntuju ing Rangkas Bitung dumugi Merak.

Sepur
Déné manéka jinis sepur ingkang dipunoperasikaken wonten ing Setatsiyun Tanah Abang inggih punika kados makaten:
 Green Line Local/Express (Parung Panjang Branch) dhateng Parung Panjang 
 Green Line Local/Express dhateng Serpong 
 Yellow Line Local/Express dhateng Bogor lan Jatinegara 
 Yellow Line Local/Express (Dhépok Branch) dhateng Dhépok lan Jatinegara 
 Rangkas Jaya: dhateng Rangkasbitung lan Manggarai 
 Patas Merak: dhateng Jakarta Kota lan Merak
 Banten Ekspres: dhateng Jakarta Kota lan Merak
 Kalimaya: dhateng Serang

Trayek 
Ing ngandhapunika inggih jalur trayek bus dhateng setatsiyun Tanah Abang

Bus 
 Kopaja P16 dhateng Ciledug (medal Kebon Jati - Aipda KS Tubun - Brigjen Katamso - Kemanggisan - Tanjung Duren - Kedoya Raya - Puri Indah - Karang Tengah)
 Kopaja P19 dhateng Ragunan (medal Kebon Sirih - Thamrin - Sudirman - Blok M - Prapanca - Antasari - Ampera - TB Simatupang) 
 Kopaja T502 dhateng Kampung Melayu (medal Kebon Sirih - Cikini - Diponegoro - Salemba - Matraman - Jatinegara Timur)
 Metromini S640 dhateng Pasar Minggu (medal Kebon Sirih - Thamrin - Sudirman - Komdak - Pancoran)
 Mayasari Bakti AC52 patas dhateng Bekasi (medal Kebon Sirih - Thamrin - Sudirman - Komdak - Tol Jatibening - Bekasi Timur)
 Mayasari Bakti AC52A patas dhateng Jatiasih (medal Kebon Sirih - Thamrin - Sudirman - Komdak - Tol Jatibening - Tol JORR)
 Mayasari Bakti AC70A patas dhateng Cileungsi (medal Kebon Sirih - Thamrin - Sudirman - Komdak - Tol Cibubur)
 Mayasari Bakti AC70B patas dhateng Cibinong (medal Kebon Sirih - Thamrin - Sudirman - Komdak - Tol Citeureup)
 Mayasari Bakti AC133 patas dhateng Poris Plawad (medal Kebon Sirih - Thamrin - Sudirman - Slipi - Tol Kebon Jeruk - Tol Karawaci - Cikokol)
 Mayasari Bakti P14 dhateng Tanjung Priok (medal Kebon Sirih - Senen - Yos Sudarso - Sunter)
 Mayasari Bakti P50 patas dhateng Bekasi (medal Kebon Sirih - Thamrin - Sudirman - Komdak - Tol Jatibening - Bekasi Timur)
 Mayasari Bakti R507 dhateng Pulogadung (medal Kebon Sirih - Senen - Cempaka Putih - Perintis Kemerdekaan)
 Sinar Jaya AC141 patas dhateng Bekasi (medal Mansyur - Prof. Dr. Satrio - Kampung Melayu - UKI - Tol Jatibening - Bekasi Timur)
 PPD 916 dhateng Kampung Melayu (medal Kebon Sirih - Kramat - Salemba)

Cathetan suku

Setatsiyun sepur ing Jakarta
{|  align="right" width="300"
|+ Marseille
|- 
| style="background: #ffffff;" align="center" colspan="2" | 

|- 
| align="center" colspan="2" style="border-bottom: 3px solid gray;" | Lambang
Kutha Marseille
|- 
| align="center" colspan="2" style="border-bottom: 1px solid gray;" | 
|- 
| Nagara
| Prancis 
|- 
| Wewengkon Administratif
| Provence-Alpes-Côte d'Azur
|- 
| Dhépartemèn
| Bouches-du-Rhône
|- 
| Gubernur
| Michèle Rubirola (1995–saiki)
|-
| Wewengkon - Wiyaripun:
| 240.62 km2
|- 
| Padunung - Total (2008): - Kapadhetan: 
| 851.420 (2008) 1.204 /km2
|-
|Tetenger Wébsite
| 
|}Marseille' yaiku salah sawijining kutha pasisir ing sakidule nagara Perancis kang duwé adhaptasi saka basa . Kutha iki diarani kutha gedhé dhéwé ing wewengkon pasisir kidul, lan kapindhone yaiku kutha Montpellier. Kutha Marseille saka basa Yunani kuna kanthi aran Μασσαλία, lan uga bisa diarani Massilia utawa Massalia. Marseille uga éntuk panghargyan dadi kutha kang ramé pandudhuke kaping pindho saka kutha Paris, lan uga éntuk wewengkon rada gedhé (240.62 KM) kanggo pandudhuk 1,6 yuta. Marseille uga kerep kanggo gawé filem, kaya ta seri filem Taxi lan filem The Transporter. Marseille iku wewengkon sapropinsi saka Alpes-Côte d'Azur, ing sajeroning departemen Bouches-du-Rhône kabawah Jean-Claude Gaudin .

 Sajarah Saka Marseille Marseille'' yaiku kutha kang duwé wewengkon géografi kutha pasisir kidul nagara Perancis. Entuk panghargyaan dadi kutha gedhé nomer (2) sabanjuré kutha Paris. Ing panggon paling kidul ana panggonan kanggo mancing kanggo wisata para turis asmane laladan Cassis . Kutha Marseille miwiti éntuk pambahargyan dadi kutha kang duwé sesawangan éndah kanggo filem. Kutha iki ana ing sapesisire kidul wewengkon Marseille.

Cathetan suku

Pranala njaba 
 Web Résmi Pambudaya Marseille (in French)
 Pambudaya Kutha Marseille 
 Web Résmi Kutha Marseille
 Web Résmi Turis

Kutha ing Prancis
-
Nara lan Narayana  inggih punika sepasang déwa Hindhu. Nara lan Narayana minangka sadhèrèk kembar penjelmaan (awatara) Déwa Wisnu ing bumi, tugasipun minangka panegak dharma utawi kabecikan. Wonten ing konsèp Nara lan Narayana, jiwa manungsa Nara inggih punika pasangan ingkang kekal kaliyan Narayana Ingkang Mahasuci.

Wiracarita Hindhu Mahabharata ngandharaken Kresna minangka Narayana déné Arjuna-pahlawan wonten ing wiracarita mau-minangka Nara. Legénda Nara lan Narayana ugi kacariyosaken ing kitab Bhagawatapurana. Umat Hindhu pitados bilih kekalihipun dumunung wonten ing Badrinath, ing pundi kuil paling wigatinipun jemeneng wonten ing mrika.

Pasangan Nara lan Narayana limrahipun dipunpuja ing kuil-kuil aliran Swaminarayan. Pangikut sèkte mau pitados bilih pendiri aliran mau (Swaminarayanan) inggih punika inkarnasi Narayana.

Ètimologi 

Nama "Nara-Narayana" saged kapérang dados kalih tembung Sanskerta, nara lan Narayana. Nara atsges manungsa, déné Narayana Ngrujuk dhateng Déwa Narayana.

Kamus Monier-Williams ngandharaken bilih Nara inggih punika "Manungsa saking jaman awal utawi jiwa kekal ingkang ngambah alam semesta (asring dipunasosiasikaken kaliya Narayana, "putra manungsa awal"; kekalihipun dipunanggep minangka déwa punapa déné tiyang suci saèngga jejuluk देवौ (Dēvau), ऋषी (ṛṣī), तापसौ (tāpasau). Wonten ing Itihasa, kekalihipun minangka putra Dharma lan Murti utawi Ahimsa lan sinar suci saking Wisnu; Arjuna dipunkenal minangka Nara, déné Kresna minangka Narayana.-Mahabharata, Hariwangsa lan Purana".

Legenda 

Kresna lan Arjuna asring dipungayutaken kaliyan Nara lan Narayana wonten ing kitab Mahabharata lan dipunanggep minangka inkarnasi Narayana lan Nara, miturut kitab Bhagawatapurana.

Wonten ing pagesangan sadèrèngipun, pasangan mau miyos minangka pendéta Nara lan Narayana, lan nindakaken tapa ingkang awrat ing tlatah suci ing Badrinath. Nara lan Narayana minangka awatara kaping gangsal Wisnu (sanès ing pratélan sedasa awatara). Kekalihipun minangka putra Dharma (keturunan Brahma) lan Murti (putri Daksa) utawi Ahimsa. Kekalihipun dumunung wonten ing Badrika, kanthi nindakaken kathah tapa lan méditasi kanggé kasajahtraning donya. Kalih tiyang suci ingkang boten kapisahaken mau mendhet wujud minagka awatara kanggé kasajahtraning umat manungsa lan ngukum tiyang-tiyang nistha. Kekalihipun ngawonaken raksasa ingkang winastan Sahasrakawaca (teges: "Ingkang gadhah éwunan Rasukan Zirah"). Legénda ngandharaken bilih sawijining wekdal nalika Déwa Siwa nyobi mbketa misuwuring nama Nara lan Narayana dhateng donya. Kanggé nindakaken, piyambakipun nguncalaken gaman pamnungkasipun ingkang nama Pasupatastra dhateng kekalihipun. Kekiyatan méditasi kekalihipun dahsyat sanget saèngga gaman mau ical kekiyatanipun ing sangajengipun Nara lan Narayana. Déwa Siwa ngandharaken bilih kadadosan punika amargi kekalihipun minangka jnana kapisanan ingkang kanthi konstan wonten ing saben tahap Nirvikalpa Samadhi.

Cathetan suku

Rujukan 
 
 
 Swaminarayan Temple Cardiff - Murtis - NarNarayan Dev

Pranala njaba 
 Nara Narayana

Déwa Hindhu
Awatara
Resi
Hindhu
Narayana utawi Narayan inggih punika minangka nama wonten ing basa Sanskerta ingkang katujokaken kanggé nyebut Wisnu, lan wonten ing kathah basa laladan kontemporer nama India umum. Narayana ugi dipunidéntifikasi minangka Purusha. Wonten ing sapérangan sastra Purana wonten pamanggih ingkang béda ingkang kagayut kaliyan Narayana. Wonten ing Kurma Purana piyambakipun dipunidentifikasikaken kaliyan Brahman lan Krishna-Wisnu, ananginng wonten ing Brahma Purana Vaivarta Narayana dipunanggep béda saking Krishnalan ugi dipunanggep minangka péranganing Krishna.

Narayan inggih punika salah satunggal saking kathah nama Gusti, kados ingkang kamot wonten ing salabeting Weda. Krishna inggih punika inkarnasi saking Brahman kados ingkang dipunsebut wonten ing kitab Mahabharata, ugi gadhah kathah nama. Maharsi Bhisma, simbah kakung saking Pandawa lan Kurawa, saking nginggil papan pasédanipun wonten ing padang Kurusetra, mbangsuli pitakénanipun Yudhistira babagan Gusti, nyebutaken 1000 nama Gusti minangka Sahastranam Wisnu. Ing mriki, Sri Kresna jumeneng minangka Gusti wonten ing wujud manungsa ing sangajenging Bhisma. Nama kaping 244 wonten ing Sahastranam Wisnu inggih punika Narayana, Hrsikesa, Kesawa, Madhawa, Achuta ing pundi nama-nama mau sampun dipun-ginakaken Arjuna kanggé nyebut Sri Kresna wonten ing Bhagawad Gita. Intinipun inggih punika boten wonten bédanipun antawising Kresna kaliyan Narayana. Saben nama minanka sipat-sipat Gustikados ingkang sami kita kenal.

Wonten ing Mahabharata Krishna asring dipunsebut minangka Narayana lan Arjuna minangka Nara. Èpik punika ngidéntifikasi kekalihipun wonten ing wujud jamak 'Krishna', utawi minangka péranganing inkarnasi Wisnu sadèrèngipun, ngéngeti bilih idéntitas mistis kekalihipun minangka Nara-Narayana.

Menawi wonten pewayangan, Narayana (Raden Narayana) punika asmanipun narendra Dwarawati Prabu Sri Bathara Kresna nalikanipun taksih nem lan dereng jumeneng nata.

Ètimologi 
Wonten ing basa Sanskerta, 'Naara' minangka nama sanès saking toya. Wonten ing basa Sanskerta, nama ingkang sanès kanggé tirta inggih punika 'Naara'. Mahadéwa Wisnu ingkang papan istirahatipun ('Ayana') inggih punika 'Naara' amargi punika dipunsebut Naarayana. "Naara" ugi ateges éntitas gesang (Jiwa). Amargi punika, makna sanès saking Naarayana inggih punika 'papan ngaso kanggé sadaya éntitas gesang'. Hubungan caket Narayana kaliyan tirta ngandharaken penggambaran Narayana wonten ing seni Hindhu saweg jumeneng utawi lenggah wonten ing samodra. Pengejawantahan ingkang wigati saking Narayana inggih punika "Maha Dados ingkang minangka dhasar saking sadaya tiyang".

Deleng uga 
 Batara Wisnu
 Hari
 Arjuna
 Bhakti
 Prabu Kresna

Cathetan suku

Pranala njaba 
 Name of Narayana even at the time of death can save a great sinner, Ajamila. 
 http://www.srivaishnavan.com/ans_secrets.html  (See Answer #14.)
 

Purana
Awatara
Waisnawa
HIndu
Yadnya  utawi Yadnyeswara ("Panguwasa Yadnya") inggih punika salah satungaling awatara (inkarnasi) Wisnu wonten ing agama Hindhu. Piyambakipun minangka panguwasa sadaya upacara wonten ing agama Hindhu (yadnya). Piyambakipun njabat minangka Indra wonten ing Manwantara kapisanan, éra Swayambu Manu.

Literatur 

Kitab Bhagawatapurana, Dewibhagawatapurana, lan Garudapurana damel Yadnya wonten ing pratélan awatara Wisnu utawi Adinarayana. Yadnya dipunklasifikasikaken minangka salah satunggal saking 14 awatara utama Manwantara (awatara wonten ing Manwantara ingkang kagayut lan ingkang nyengkuyung Indra kagayut lan para déwa ingkang sanès kanggé njagi prinsip-prinsip agama) ingkang dipunsebut Waibhawa-awatara. Yadnya ugi dipunkategorikaken minangka Kalpa-awatara (satungaling awatara ingkang mandhap ing sawijining aeon ingkang dipunsebut Kalpa) saking Wisnu.

Wisnupurana ngandharaken bilih Yadnya gadhah sadhèrèk kembar ingkang nama Daksina ("sumbangan"). Lajeng, Yadnya lan Daksina palakrama lan gadhah kalih welas putra. Kekalih welas déwa mau dipunsebut para Yama. Bhagawatapurana ngidentikaken Yadnya kaliyan Wisnu lan Daksina kaliyan Dewi Laksmi, dewi kabegjan lan permaisuri Wisnu.

Mitologi 

Wonten ing manéka Purana dipunsebutaken bilih Yadnya inggih punika putra Prajapati Ruci lan Akuti, putri Swayambu Manu—Manu ingkang kapisanan (leluhur umat manungsa). Sadanguning période kepemimpinan Swayambu Manu (Swayambuwa Manwantara), boten wonten Indra (pemimpin para déwa) ingkang cakap. Dados, Wisnu njalma minangka Yadnya lan njabat minangka Indra.

Sasampuning miyos, Yadnya dumunung wonten ing dalemipun Swayambu Manu. Laré-laré kanggé Yajna lan Dakshina dipunsukani nama minangka Tosa, Pratosa, Santosa, Badra, Santi, Idaspati, Idma, Kawi, Wibu, Swahna, Sudewa lan Rocana. Sedaya putra punika dipunsebut minangka para Tusita. Lajeng Yadnya dipunangkat dados Indra. Garudapurana ngendika bilih piyambakipun nindakaken kathah upacara pangorbanan.

Cariyos ingkang sanès saking Wisnupurana ngandharaken bilih nalika penghancuran upacara ingkang dipuntindakaken Daksa, Yadnya, panguwasa upacara pangorbanan, mlajar minangka rusa. Mustaka Yadnya dipunpenggal déning Wirabadra, inkarnasi Siwa ingkang nggegirisi. Lajeng cathetan saking Hariwangsa lan Linggapurana nggayutaken cariyso mau kaliyan asal mula rasi lintang (Naksatra) Mergasirsa (teges: "kanthi sirah rusa"). Déwa Brahma ngangkat sirah Yadnya nuju dhateng lapisan planit-planit minangka Mregasirsa.

Cathetan suku

Rujukan 
 Mani, Vettam (1975). Puranic Encyclopaedia: A Comprehensive Dictionary With Special Reference to the Epic and Puranic Literature. Delhi: Motilal Banarsidass. ISBN 0-8426-0822-2.
 Svāmī Harshānanda. Deva-Devī Hindhu. Diterjemahkan olèh I Wayan Maswinara. Surabaya: Penerbit Pāramita. ISBN 979-9257-10-7.

Awatara
Hindhu
Wajra (Sansekerta: vajra, Devanagari: वज्र Jawa: bajra) inggih punika istilah ingkang asalipun saking basa Sansekerta ingkang ngemu teges gludhuk lan inten. Minangka benda ritual, bajra inggih punika tongkat logam kanthi sula ing tengahipun dipunklilingi kathah sula-sula sanès ingkang mlengkung mlebet lan pucukipun nyambung manunggal kaliyan sula utama ing tengahipun.

Piranti ritual 
Bajra dipunpitadosi nglambangaken kekokohan jiwa lan kekiyatan spiritual. Benda punika dados piranti ritual kanggé panerapan gladhén spiritual wonten ing Buda, Jainisme lan Hinduisme, sadaya inggih punika tradhisi Dharma. Amargi teges simbolisipun ingkang wigati, Bajra sumebar ing kathah wewengkon ing Asia sanèsipun sesarengan sumebaring prabawa spiriyual saking India. Wujud Bajra dipun-ginakaken minangka piranti spiritual, ornamén genta, ornamén arsitèktur, utawi atribut arca ing manéka wewengkon ing Asia kados ta India, Nepal, Tibet, Bhutan, Siam, Kamboja, Indonesia, Myanmar, Cina, Koréa, lan Jepang.

Senjata 
Bajra ugi minangka salah satunggaling lakçana (atribut) ugi senjata déwa Indra ingkang saged némbakaken gludhuk. Senjata ingkang awujud kados gludhuk déwa Zeus wonten ing mitologi Yunani. Senjata pamukul logam saking Jepang ingkang dipunsebut yawara — ugi dipundamel dhedhasar bajra ingkang minangka wujud simbolis inten (benda paling atos ing donya), ugi gludhuk utawi petir (kekiyatan dahsyat ingkang boten saged dipuntahan). Tongkat pamukul gada ugi wonten ingkang bentukipun nyonto wujud bajra.

Pigunan sanès Bajra 
 Mastaka Bajra kapanggihaken wonten ing seni arsitèktur candhi Hindhu ing Indonesia. Wujud bajra utawi ratna maringi makutha candhi Hindhu minangka sandhingan stupa wonten ing candhi Buda. Mastaka Bajra saged kapanggihaken ing candhi Prambanan. Mastaka Bajra wonten ing wujud sanès saking bahan kayu utawi terakota ugi dipun-ginakaken wonten ing arsitèktur Pura Bali, minangka kemuncak atap susun tumpang meru.
 Wajralepa kadang kala dipunéja Bajralepa (vajralepa); ingkang ateges 'lepa intan' inggih punika bahan lepa pelapis dinding candhi sajinis plaster putih kekuningan kanggé ngalusaken lan ngéndahaken témbok saking karisakan. Bajralepa jaréné kadamel saking campuran putih telur, getah tetuwuhan, kapur alus, lan sanès-sanèsipun. Bekas-bekas bajralepa kapanggihaken wonten ing candhi Sari lan candhi Kalasan. Sapunika pelapis bajralepa sampun kathah ingkang mudhar.

Uga delengen 
 Sutra Intan
 Prajnaparamita
 Tri Ratna
 Trisula
 Wajrayana

Cathetan suku

Waosan sambungan 
 Dallapiccola, Anna L. Dictionary of Hindu Lore and Legend. ISBN 0-500-51088-1
 McArthur, Meher. Reading Buddhist Art: An Illustrated Guide to Buddhist Signs And Symbols. Thames & Hudson Ltd, 2002.
 Vessantara. Meeting The Buddhas. Windhorse Publications, 2003.
 Vessantara. Vajra and Bell. Windhorse Publications, 2001.

Pranala njaba 

 The Diamond Sutra, also called the Vajra Cutter Sutra, available in multiple languages from the FPMT
 The Essential Songs of Milarepa / VI. Songs About Vajra Love 46. Answer to Dakini Tzerima
 Vajra Love—Essays from the Sites of Keith Dowman

Sanjata mitologis Hindhu
Benda ritual Hindhu
Benda ritual Buda
Sanjata mitologis Buda
Hindhu
Festival Gadhimai inggih punika fèstival Hindhu ingkang dipunadani saebn gangsal taun sapisan wonten ing candhi Gadhimai Bariyapur, Distik Bara, sakitar  kidul kutha krajan Kathmandu ing Nepal pérangan kidul. Perayaan punika nglibataken pisungsung kéwan (ngambah kebo, babi, wedhus, ayam, lan dara) paling ageng ing donya ingkang gadhah ancas saperlu nengsemaken Gadhimai, dèwi kekuasaan.

Dèskripsi 
Sakitar 5 yuta tiyang ndhèrèk partisipasi wonten ing fèstival punika kanthi mayoritas tiyang India saking praja Uttar Pradesh lan Bihar. Para tiyang punika ngrawugi fèstival ing Nepal amargi pisungsung kéwan wonten ing ritual punika dipuncekal ing nagara India.
Para umat pitados kéwan ingkang dados sesembahan kanggé Dèwi Gadhimai badhé mungkasi kanisthan lan mbekta kasajahtran.

Satunggal wulan sadèrèngipun ritual wonten ing taun 2009, pamarèntah Nepal ngandharaken bilih badha kadadosan "kekirangan" ménda kanggé ritual pisungsung, makaten ugi kanggé konsumsi daging ménda sadanguning fèstival. Pamarèntah lajeng ngimbau lumantar radhio supados para peternak nyadé kéwan-kéwanipun.

Fèstival dipunwiwiti tanggal 24 November 2009, lan pisungsung kéwan pungkasan ing tanggal 25 November, kanthi pandhita kepala candhi nindakaken ritual pisungsung Saptabali ingkang ngambah pisungsung tikus putih, dara, ayam lanang, bèbèk, angsa, lan kerbo lanang. Langkung saking 20.000 kerbo dipundadosaken pisungsung wonten ing dinten pisanan. Dipunprakirakaken 300.000 dumugi 500.000 kéwan dipundadosaken kurban sadanguning fèstival Gadhimai taun 2009. Ritual pengorbanan dipuntindakaken déning langkung saking 200 tiyang kakung ing griya jagal beton ing cake candhi. Tigang putra peziarah ingkang rwauh kanggé mirsani fèstival Gadhimai séda amargi hawa dingin èkstrim. 6 tiyang séda sasampunipun ngunjuk "nonsen" campuran.

Fèstival punika micu sajumlah protès saking aktivis kéwan. Wonten ing taun 2009, sajumlah aktivis kalebet ing antawisipun, Brigitte Bardot lan Maneka Gandhi nindakaken usaha kanggé mandhegaken ritual punika kanthi hyerat dhateng pamarèntah Nepal kanggé mandhegaken pengorbanan. Satunggaling punggawa pamarèntah paring komèntar bilih pamarèntah boten badhé "ndhèrèk campur wonten ing tradisi masarakat ingkang sampun lumampah kanthi wekdal ingkang dangu sanget". Ram Bahadur Bomjon, ingkang dipunklaim déning para pengikutipun minangka reinkarnasi Buda, ngandharaken badhé sami ngupaya mandhaegaken pisungsung wonten ing fèstival, ngkotbahaken anti-sikara, lan paring pemberkatan ing papan punika. Janjinipun punika micu pamarèntah ngirim wadyabala tambahan kanggé nyegah insidèn, nanging Bomjon boten medal.

Sasampuning fèstival, daging, balung, lan kulit saking kéwan ingkang dados pisungsung dipunsadé dhateng parusahan pangolahan lan pangulitan ing India lan Nepal. Sajumlah anggota kasta 'dalit' saking golongan 'Chamar' (penyamak kulit) biyasa dhahar daging kerbo saking karaméan. Taun punika éwadéné medal protès saking golongan Dalit lan usaha pemboikotan konsumsi daging déning para dalit, kathah dalit ingkang ngunjungi candhi lan mendhet daging kanggé dipunkonsumsi.

Cathetan suku 

Festival ing Nepal
Festival Hindhu
Hindhu